กระทรวงมหาดไทย แจกจ่ายหน้ากากอนามัยแบบผ้าถึงมือประชาชนแล้ว 274,923 ชิ้น
กระทรวงมหาดไทย แจกจ่ายหน้ากากอนามัยแบบผ้าถึงมือประชาชนแล้ว 274,923 ชิ้นนางนฤมล ภิญโญสินวัฒน์ โฆษกประจำสำนักนายกรัฐมนตรี เผยว่า นายกรัฐมนตรีได้รับรายงานความคืบหน้าโครงการอบรมเชิงปฏิบัติการให้ความรู้ในการป้องกันโรคติดเชื้อไวรัสโคโรนา 2019 (COVID-19) และการจัดทำหน้ากากอนามัยเพื่อการป้องกันตนเองของกระทรวงมหาดไทยตามข้อมูล ณ วันที่ 11 มีนาคม 2563 ว่า ได้มีจัดอบรมบุคลากรโครงการ ครู ก. แล้ว 200,100 คน เพื่อเป็นวิทยากรเผยแพร่การทำหน้ากากผ้า และทยอยแจกจ่ายหน้ากากผ้าไปแล้ว 274,923 ชิ้นนายกรัฐมนตรี เป็นผู้เริ่มสั่งการให้จัดทำหน้ากากผ้า เพื่อเป็นหน้ากากทางเลือกแทนหน้ากากอนามัยสำหรับประชาชนทั่วไป โดยที่ประชุมคณะรัฐมนตรีเมื่อวันที่ 3 มีนาคม 2563 ได้มอบหมายให้กระทรวงมหาดไทย ประสานองค์การบริหารส่วนท้องถิ่นทั่วประเทศกว่า 7,000 แห่ง เร่งผลิตหน้ากาผ้าให้ครบ 50 ล้าน เพื่อแจกฟรีให้กับพี่น้องประชาชนในชุมชนต่างๆอย่างทั่วถึง สำหรับประชาชนที่สนใจยังสามารถเรียนรู้การทำหน้ากากผ้าไว้ใช้เองกับเจ้าหน้าที่ อสม.หรือผู้ที่ผ่านการอบรม เพื่อจะได้มีหน้ากากผ้าเป็นของตนเองตามมาตรฐานของกระทรวงสาธารณสุขอีกด้วย